Winnie probeer Mandela-vergadering keer | Maroela Media
Mvuzo Notyesi, Madikizela-Mandela se prokureur, het gesê die hofdokumente is ingedien en die saak sal na verwagting Woensdag aangehoor word.
Madikizela-Mandela, die eksvrou van voormalige president Nelson Mandela, soek 'n interdik dat die vergadering nie volgende week in Qunu in die Oos-Kaap, sal plaasvind nie.
Hoofman Daludumo Mtirara het vroeër aan die koerant gesê die doel van die vergadering is om 'n oplossing te kry om stabiliteit in Mandela se familie te bewaar. Een van die kwessies wat glo by die vergadering aangeroer moet word, is wie as die hoof van gebruike en tradisie in die Mandela-familie aangestel moet word.
Madikizela-Mandela het in Oktober met 'n hofgeding begin om Mandela se huis in Qunu te bekom. Sy voer aan die huis behoort aan haar, maar in sy testament het hy die huis aan 'n trust bemaak. Lees meer hier.